Αρεόπολη Λακωνίας

Η Αρεόπολη είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην Κοινότητα Αρεοπόλεως και υπάγεται στη Δημοτική Ενότητα Οιτύλου, του Δήμου Ανατολικής Μάνης.

Γεωγραφία 
Η Αρεόπολη Λακωνίας βρίσκεται σε υψόμετρο 256 μέτρων και σύμφωνα με την Απογραφή του 2011, έχει 888 μόνιμους κατοίκους. Μέχρι το 1912, ονομαζόταν Αρεόπολις (Τσίμοβα). Αποτελεί έδρα της Κοινότητας Αρεοπόλεως και της Δημοτικής Ενότητας Οιτύλου, καθώς και ιστορική έδρα του Δήμου Ανατολικής Μάνης. Έχει κριθεί διατηρητέος οικισμός και δεσπόζει πάνω από το επίνειό της, το Λιμένι. Η περιοχή της παράγει εκλεκτά ελαιόλαδα και έχει αξιόλογη κτηνοτροφία.

Ιστορία 
Η Αρεόπολη επί Τουρκοκρατίας διατήρησε την ανεξαρτησία της και λεγόταν Τσίμοβα, ή Τζίμοβα και είναι η πατρίδα των Μαυρομιχαλαιων. Στο Λιμένι σώζεται παλαιός πύργος της οικογένειάς τους. Στις 17 Μαρτίου 1821 στην Αρεόπολη, υψώθηκε η πρώτη σημαία της Ελληνικής Επανάστασης.

Πληθυσμός

Ονομασία 
Η ονομασία Τσίμοβα, ή Τζίμοβα, επί Τουρκοκρατίας, κατά την επικρατέστερη εκδοχή, είναι σλαβική λέξη που σημαίνει «πόλη του διαβόλου», ή «μικρός κάμπος». Σύμφωνα με την επικρατέστερη εκδοχή ιδρύθηκε από δυο αδέλφια από την Καλλίπολη της Θράκης, οι οποίοι, πριν το 1200, κατέφυγαν στο Οίτυλο για να γλιτώσουν από τις τουρκικές επιδρομές. Καθώς οι οικογένειές τους αυξάνονταν, έκτισαν νέο χωριό, την Τσίμοβα, ένα από τα παλαιότερα της Πελοποννήσου. Η ονομασία Αρεόπολη οφείλεται στον Άρη, θεό του πολέμου, κατά την Ελληνική Μυθολογία, ή στους αέρηδες της περιοχής, που φυσούν όλο το χρόνο.

Αξιοθέατα 

 Ναός Ταξιαρχών Αρεόπολης: Οι Ταξιάρχες (τέλη 18ου αιώνα), μητρόπολη της Αρεόπολης, στην ιστορική Πλατεία της 17ης Μαρτίου 1821, με σημαντικό γλυπτό τέμπλο και εξαίρετο λιθανάγλυφο διάκοσμο. Το εντυπωσιακό πολυώροφο καμπαναριό (1836) αποτελεί σήμα όλης της πόλης.
 Ναός Αγίου Χαραλάμπους και Παναγίτσας: Ο διπλός ναός της Παναγίας και του Αγίου Χαραλάμπους, στην πλατεία Νιαρχάκου, με τοιχογραφίες του 1869 και ενδιαφέρον βαθμιδωτό καμπαναριό με λιθανάγλυφα.
 Ναός Αγίου Αθανασίου: Ο ναός του Αγίου Αθανασίου στην πλατεία Αθανάτων.
 Ναός Αγίου Ιωάννη του Προδρόμου: Ο Άη Γιάννης ο Πρόδρομος (αρχές 18ου αι.) των Μαυρομιχαλαίων, με εξαιρετικές τοιχογραφίες του 1746 και 1868.
 Ναός «Παναγία η Γεωργιάνικη»: Η «Παναγία η Γεωργιάνικη» (μέσα 18ου αι.) των Μαυρομιχαλαίων, με όμορφα λαϊκά λιθανάγλυφα και τέμπλο με αξιόλογες εικόνες.
 Βυζαντινό Μουσείο Μάνης «Πύργος Πικουλάκη»: Ο Πύργος Πικουλάκη, δίπλα στον ναό του Αγίου Ιωάννη, αποτελεί έναν από τους σταθμούς του "Δικτύου Μουσείων Μάνης". Η μόνιμη έκθεση έχει θέμα τις "Ιστορίες θρησκευτικής πίστης της Μάνης".
 Ναός Αγίου Νικολάου: Ο Άγιος Νικόλαος (1807) με δωδεκάπλευρο τρούλο και ενδιαφέροντα ξύλινο γυναικωνίτη.
 Πύργος Καπετανάκου: Ο Πύργος του Καπετανάκου, γνωστής οικογένειας της περιοχής, βρίσκεται στο κέντρο του οικισμού και αποτελεί χαρακτηριστικό δείγμα της Μανιάτικης αρχιτεκτονικής. Κτίστηκε το 1865 και τα τελευταία χρόνια τον αγόρασε και τον αναπαλαίωσε ο Ελληνικός Οργανισμός Τουρισμού, μετατρέποντάς τον σε ξενώνα Α’ κατηγορίας. Αποτελείται από το ισόγειο και δύο ορόφους και διαθέτει έξι δωμάτια.

Αρχαιολογία 
Ολόκληρη η ευρύτερη περιοχή είναι γεμάτη ενδείξεις και μαρτυρίες αρχαιολογικού και παλαιοανθρωπολογικού ενδιαφέροντος. Πολλά σπήλαια της περιοχής έχουν ερευνηθεί, τουλάχιστον επιφανειακά, και έχουν αποδώσει σημαντικά ευρήματα. Από τις γνωστότερες αρχαιολογικά θέσεις της περιοχής, είναι το Σπήλαιο Απήδημα.

Διοικητικές μεταβολές 
 E.E.T.A.A. - Διοικητικές μεταβολές οικισμών - Αρεόπολη (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων - Δήμος Άρεος (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων - Δήμος Οιτύλου (1835 - 1912), Κοινότητα Οιτύλου (1912 - 1994) (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Κοινοτήτων - Κοινότητα Αρεοπόλεως (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων - Δήμος Αρεοπόλεως (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων - Δήμος Οιτύλου (1997 - 2010) (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων - Δήμος Ανατολικής Μάνης (εξωτερικός σύνδεσμος)

Αποτελέσματα Εκλογών 
 Ε.Ε.Τ.Α.Α. - Κοινοτικές Εκλογές - Κοινότητα Αρεοπόλεως (εξωτερικός σύνδεσμος)
 Ε.Ε.Τ.Α.Α. - Δημοτικές Εκλογές - Δήμος Αρεοπόλεως (εξωτερικός σύνδεσμος)
 Ε.Ε.Τ.Α.Α. - Δημοτικές Εκλογές - Δήμος Οιτύλου (1999 - 2010) (εξωτερικός σύνδεσμος)
 Ε.Ε.Τ.Α.Α. - Δημοτικές Εκλογές - Δήμος Ανατολικής Μάνης (εξωτερικός σύνδεσμος)

Εξωτερικοί σύνδεσμοι 
 Αρεόπολη, Πόλεις και χωριά της Λακωνίας (lakonia mobi)
 Αρεόπολη: Επιβλητική και αγέρωχη (web-Greece.gr)
 Αρεόπολη Λακωνίας: Ενδοξη ιστορία, πύργοι και το γκρίζο της πέτρας (ΕΘΝΟΣ)
 Αρεόπολη - Λακωνική Μάνη (αθηνόραμα travel)
 Αρεόπολη: Οδοιπορικό στο χρόνο με φόντο το γκρίζο των πύργων (EXPLORING GREECE.tv)
 Το Καμάρι Της Πελοποννήσου. Πλακόστρωτα Σοκάκια, Παμπάλαιες Εκκλησίες, Πυργόσπιτα Και Πετρόχτιστες Κατοικίες!!!-ΦΩΤΟ (NEWSITAMEA)

Βίντεο 

 YouTube - Αρεόπολη Λακωνίας _ Areopoli, Mani Peninsula, Laconia, Greece (εξωτερικός σύνδεσμος)
 YouTube - Αρεόπολη. Η "πέτρινη καρδιά" της Μάνης Up'o ψηλά. Up Stories (εξωτερικός σύνδεσμος)
 YouTube - Η ΑΡΕΟΠΟΛΗ ΛΑΚΩΝΙΑΣ ΑΠΟ DRONE. AREOPOLI AERIAL VIEW, LACONIA, GREECE (εξωτερικός σύνδεσμος)

Εικόνες

Χάρτης

Πηγές 

 "Νεώτερον Εγκυκλοπαιδικόν Λεξικόν Ηλίου" τ.3ος, σ.485.
 Ανάργυρου Κουτσιλιέρη, "Ιστορία της Μάνης". εκδόσεις Παπαδήμας, Αθήνα 1996.
 Δασκαλάκη Α. "Η ΜΑΝΗ και η Οθωμανική Αυτοκρατορία 1453-1821". εκδόσεις Πελασγός, Αθήνα 2001.
 "Η Μάνη μέσα στους αιώνες", Α' Συμπόσιον 1997, εκδόσεις Δήμου Αρεόπολης.
 Νικόλαος Δρανδάκης. "Σχεδίασμα καταλόγου των τοιχογραφημένων Βυζαντινών και Μεταβυζαντινών Ναών Λακωνίας". Αθήνα 1996.

Παραπομπές 

Κωμοπόλεις του νομού Λακωνίας
Μάνη
Δήμος Ανατολικής Μάνης
Επαρχία Οιτύλου